පසුගිය කාලයේ ඝාතනයට ලක්වූ සහ අතුරුදන් වූ ජනමාධ්‍යවේදීන් පිළිබඳව සොයා බැලීමට කොමිෂන් සභාවක් පත්කිරීම සම්බන්ධයෙන් ද එම අවස්ථාවට එක්වු අග්‍රාමාත්‍යවරයා අදහස් පළ කළා.එහිදී වැඩිදුරටත් අදහස් දැක්වු අග්‍රාමාත්‍යවරයා කියා සිටියේ හිටපු ආරක්ෂක ලේකම් ගෝඨාභය රාජපක්ෂ ගොනුකළ මූලික අයිතිවාසිකම් පෙත්සම පිළිබඳව තමා දැනුවත් වූයේ ජනමාධ්‍ය ඔස්සේ බවයි.එම අවස්ථාවට සහභාගීවෙමින් විපක්ෂ නායක නිමල් සිරිපාල ද සිල්වා කියා සිටියේ පැත්ත ගියත් ජනමාධ්‍ය සම්බන්ධයෙන් ඇත්ත කියන්න තමන් බිය නොවන බවයි.